Na temelju članka 35.b stavak 1. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 48. stavak 1. Statuta Općine Vinica („Službeni vjesnik Varaždinske županije“ 30/20, 09/21) te članka 24. Poslovnika Općinskog vijeća Općine Vinica („Službeni vjesnik Varaždinske županije“ 57/09, 11/13, 60/13, 109/21) podnosim Općinskom vijeću Općine Vinica

**IZVJEŠĆE O RADU OPĆINSKOG NAČELNIKA**

**OPĆINE VINICA U RAZDOBLJU OD 01. 01. DO 30. 06. 2025. GODINE**

Općinski načelnik Općine Vinica u obavljanju izvršne vlasti temeljene na članku 46. Statuta, priprema i predlaže opće akte te je tako u navedenom razdoblju na raspravu i usvajanje upućeno 31 prijedlog općeg akta koje je Općinsko vijeće usvojilo.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | Redni broj | Klasifikacijska oznaka | Predmet | Nastanak | | 1. | 024-04/25-01/01 | Odluka o izmjenama i dopunama Odluke o koeficijentima za obračun plaće službenika i namještenika u Jedinstvenom upravnom odjelu- 26. sjednica Općinskog vijeća Općine Vinica | 23.1.2025. | | 2. | 024-04/25-01/02 | Odluka o općinskim porezima- 27. sjednica Općinskog vijeća Općine Vinica | 26.2.2025. | | 3. | 024-04/25-01/03 | Odluka o donošenju Plana rasvjete Općine Vinica- 27. sjednica Općinskog vijeća Općine Vinica | 26.2.2025. | | 4. | 024-04/25-01/04 | Odluka o kupnji nekretnine 128/4 k.o. Gornje Ladanje- 27. sjednica Općinskog vijeća Općine Vinica | 26.2.2025. | | 5. | 024-04/25-01/05 | Odluka o kupnji nekretnine 128/5 k.o. Gornje Ladanje- 27. sjednica Općinskog vijeća Općine Vinica | 26.2.2025. | | 6. | 024-04/25-01/06 | Odluka o kupnji nekretnine 129/9 k.o. Gornje Ladanje- 27. sjednica Općinskog vijeća Općine Vinica | 26.2.2025. | | 7. | 024-04/25-01/07 | Odluka o kupnji nekretnine 220/59 k.o. Marčan- 27. sjednica Općinskog vijeća Općine Vinica | 26.2.2025. | | 8. | 024-04/25-01/08 | Odluka o kupnji nekretnine 220/58 k.o. Marčan- 27. sjednica Općinskog vijeća Općine Vinica | 26.2.2025. | | 9. | 024-04/25-01/09 | Odluka o kupnji nekretnine 220/48 k.o. Marčan- 27. sjednica Općinskog vijeća Općine Vinica | 26.2.2025. | | 10. | 024-04/25-01/10 | Odluka o kupnji nekretnine 220/47 k.o. Marčan- 27. sjednica Općinskog vijeća Općine Vinica | 26.2.2025. | | 11. | 024-04/25-01/11 | Odluka o kupnji nekretnine 220/46 k.o. Marčan- 27. sjednica Općinskog vijeća Općine Vinica | 26.2.2025. | | 12. | 024-04/25-01/12 | Odluka o dodjeli javnih priznanja povodom Dana Općine Vinica- 27. sjednica Općinskog vijeća Općine Vinica | 26.2.2025. | | 13. | 024-04/25-01/13 | Odluka o izmjenama i dopunama Odluke o koeficijentima za obračun plaće službenika i namještenika u Jedinstvenom upravnom odjelu- 27. sjednica Općinskog vijeća Općine Vinica | 26.2.2025. | | 14. | 024-04/25-01/14 | Godišnji izvještaj o izvršenju Proračuna Općine Vinica za 2024. godinu- 28. sjednica Općinskog vijeća Općine Vinica | 27.3.2025. | | 15. | 024-04/25-01/15 | Odluka o raspodjeli rezultata poslovanja Općine Vinica za 2024. godinu- 28. sjednica Općinskog vijeća Općine Vinica | 27.3.2025. | | 16, | 024-04/25-01/16 | Zaključak o prihvaćanju Izvješća o izvršenju Programa građenja komunalne infrastrukture za 2024. godinu- 28. sjednica Općinskog vijeća Općine Vinica | 27.3.2025. | | 17, | 024-04/25-01/17 | Zaključak o prihvaćanju Izvješća o izvršenju Programa održavanja komunalne infrastrukture za 2024. godinu- 28. sjednica Općinskog vijeća Općine Vinica | 27.3.2025. | | 18. | 024-04/25-01/18 | Zaključak o prihvaćanju Izvješća o izvršenju , Programa gradnje objekata društvene infrastrukture na području Općine Vinica u 2024. godini- 28. sjednica Općinskog vijeća Općine Vinica | 27.3.2025. | | 19. | 024-04/25-01/19 | Zaključak o prihvaćanju Izvješća o izvršenju Programa javnih potreba u društvenim djelatnostima Općine Vinica u 2024. godini- 28. sjednica Općinskog vijeća Općine Vinica | 27.3.2025. | | 20. | 024-04/25-01/20 | Zaključak o prihvaćanju Izvješća o izvršenju Programa utroška sredstava šumskog doprinosa za 2024. godinu- 28. sjednica Općinskog vijeća Općine Vinica | 27.3.2025. | | 21. | 024-04/25-01/21 | Zaključak o prihvaćanju Izvješća o izvršenju Programa utroška sredstava naknade za zadržavanje nezakonito izgrađenih zgrada u prostoru za 2024. godinu- 28. sjednica Općinskog vijeća Općine Vinica | 27.3.2025. | | 22. | 024-04/25-01/22 | Zaključak o prihvaćanju Izvješća o izvršenju Programa utroška sredstava naknade za promjenu namjene poljoprivrednog zemljišta u 2024. godini- 28. sjednica Općinskog vijeća Općine Vinica | 27.3.2025. | | 23. | 024-04/25-01/23 | Zaključak o prihvaćanju Izvješća o izvršenju Programa utroška sredstava vodnog doprinosa za 2024. godinu- 28. sjednica Općinskog vijeća Općine Vinica | 27.3.2025. | | 24. | 024-04/25-01/24 | Zaključak o usvajanju Izvješća o radu načelnika Općine Vinica u razdoblju od 01.07. do 31.12.2024. godine- 28. sjednica Općinskog vijeća Općine Vinica | 27.3.2025. | | 25. | 024-04/25-01/25 | Zaključak o usvajanju Izvješća o radu davatelja javne usluge za 2024. godinu- 28. sjednica Općinskog vijeća Općine Vinica | 27.3.2025. | | 26. | 024-04/25-01/26 | Odluka o darovanju nekretnine čkbr. 126/2 k.o. Marčan- 28. sjednica Općinskog vijeća Općine Vinica | 27.3.2025. | | 27. | 024-04/25-01/27 | Odluka o zaduženju u HBOR–u– kreditiranje putem programa kreditiranja Urbani razvojni fond za projekt ''Rekonstrukcija zgrade ugostiteljske namjene– ''Motel Opeka'' u hotel ''Baštine''- 28. sjednica Općinskog vijeća Općine Vinica | 27.3.2025. | | 28. | 024-04/25-01/28 | 1. izmjene i dopune Proračuna Općine Vinica 2025.- 28. sjednica Općinskog vijeća Općine Vinica | 27.3.2025. | | 29. | 024-04/25-01/29 | I. izmjene i dopune Programa građenja komunalne infrastrukture u Općini Vinica za 2025. godinu- 28. sjednica Općinskog vijeća Općine Vinica | 27.3.2025. | | 30. | 024-04/25-01/30 | I. izmjene i dopune Programa održavanja komunalne infrastrukture za 2025. godinu - 28. sjednica Općinskog vijeća Općine Vinica | 27.3.2025. | | 31. | 024-04/25-01/31 | I. izmjene i dopune Programa javnih potreba u društvenim djelatnostima Općine Vinica za 2025. godinu - 28. sjednica Općinskog vijeća Općine Vinica | 27.3.2025. | |

U izvještajnom razdoblju, uz redovne aktivnosti vezane uz zakonske obveze, radilo se na prijavama projekata na više natječaja i poziva, potpisivanja Ugovora, kao i praćenju projekata u tijeku te realizacije pojedinih projekata, od kojih su:

* Završen je Projekt uređenje zgrade Općine Vinica - prostorija Jedinstvenog upravnog odjela Općine Vinica (Građevinski i obrtnički radovi, radovi izvođenja hidroizolacija, elektroinstalacija i termotehničkih instalacija te opremanje prostora). Projekt je realiziran uz pomoć Programa održivog razvoja lokalne zajednice, kod Ministarstva regionalnog razvoja i fondova europske unije. Ukupna investicija projekta je 153.444,05 EUR, 50.000,00 EUR je financirano iz Ministarstva regionalnog razvoja i fondova europske unije, dok je preostali dio financiran iz Proračuna
* Započeta je i završena adaptacija te opremanje općinskog prostora „Koka“ u vidu uređenja i modernizacije ulaznog prostora, stolarije, podova, sanitarnog čvora te preostalog otvorenog prostora s opremanjem“. Cilj je povećanje standarda u lokalnoj zajednici te pružanje podrške u unapređenju društvene infrastrukture. Za realizaciju ovog projekta zatražena su sredstva iz Ministarstva regionalnog razvoja i fondova europske unije, natječaj „Program podrške regionalnom razvoju“. Vrijednost projekta ukupno iznosi 62.030,80 EUR. Ministarstvo regionalnog razvoja i fondova europske unije financiralo je projekt u iznosu od 20.000,00 EUR, dok je ostatak financiran iz Proračuna Općine Vinica
* Započelo je održavanje uređenje nogostupa Marčan – Vinica, prijavom na Javni poziv za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2025. godini kod Ministarstva prostornoga uređenja, graditeljstva i državne imovine. Vrijednost ukupne investicije je 63.025,00 EUR, dobiveni iznos od Ministarstva je 23.900,00 EUR, dok je vlastito učešće 39.125,00 EUR. Cilj projekta je povećanje komunalnog standarda te poboljšanje kvalitete življenja u Općini Vinica u naseljima Marčan i Vinica na dionici od groblja u Marčanu do raskrižja s Aninom ulicom u Vinici, dužine 1.050 metara. Projekt je još uvijek u toku provedbe
* Započet je i završen projekt održavanja nerazvrstane ceste u Marčanu, Gornja ulica u vrijednosti od 27.831,50 EUR, u cijelosti financiran iz Proračuna Općine Vinica
* Započela je provedba projekta „Izgradnja oborinske odvodnje u Ulici Stjepana Radića u naselju Vinica u vrijednosti 19.852,38 EUR, financiran iz Proračuna Općine Vinica
* U provedbi je projekt uređenja poljskog puta na čkbr. 990, k.o. Vinica, duljine 2400 m te širine 3 m, u iznosu od 51.090,00 EUR, koji će se financirati iz Proračuna Općine Vinica. Završen je postupak Jednostavne javne nabave radova „Održavanje poljskih puteva“ te potpisan Ugovor s izvođačem radova
* Prijavom na „Poziv za prijavu projekata iz područja sigurnosti biciklista u prometu na području RH za 2023. godinu“, na Ministarstvo unutarnjih poslova, izgrađen je biciklistički poligon, prostor namijenjen djeci za svladavanje vještina upravljanja biciklom, te primjenu načela sigurnog ponašanja u prometu. Vrijednost ukupne investicije iznosi 80.351,88 EUR, od čega su dobivena sredstva od Ministarstva 30.547,50 EUR, a ostatak od 49.804,38 EUR osigurano je proračunom Općine Vinica
* Završen je projekt „Sanacija potencijalno opasnih mjesta-pješački prijelazi„, projekt izvedbe četiri pješačka prijelaza na ŽC 2029 u naseljima Gornje Ladanje i Marčan, čiji ukupni iznos investicije je 79.260,20 EUR, dok je od Ministarstva unutarnjih poslova odobreno financiranje u iznosu od 39.905,08 EUR, a preostali dio se financira iz Proračuna Općine.
* Uspješno je završen „Pilot projekt – sportske aktivnosti u OŠ, DV i rekreacija“, koji se apliciran na Javni poziv jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole kod Središnjeg ureda za demografiju i mlade, gdje je odobreno financiranje u iznosu od 26.700,00 EUR
* U tijeku je Projekt Izrada prostornih planova nove generacije putem elektroničkog sustava "ePlanovi" (kod Poziva: NPOO.C2.3.R3-I7.01), ukupne vrijednosti 33.000,00 EUR, koje financira Ministarstvo prostornoga uređenja, graditeljstva i državne imovine u iznosu od 30.000,00 EUR, a preostali dio iz Proračuna
* U tijeku je Projekt Izrada prostornih planova nove generacije putem elektroničkog sustava "ePlanovi" (kod Poziva: NPOO.C2.3.R3-I7.01 kod Ministarstva prostornoga uređenja, graditeljstva i državne imovine - izrada urbanističkog plana uređenja „Vinica-jugoistok“ u iznosu od 20.000,00. EUR
* U tijeku je provedba projekta „Zaželi“ u Općini Vinica. Ministarstvo rada, mirovinskog sustava, obitelji i socijalne politike donijelo je odluku o dodjeli 126.138.000,00 EUR bespovratnih sredstava u okviru projekta "Zaželi - prevencija institucionalizacije". Među odabranim projektima je i onaj Općine Bednja te Općine Vinica kao partnera na projektu. Radi se o projektu "Zaželi - Potpora i podrška" za koji je Ministarstvo odobrilo maksimalan iznos prihvatljivih troškova, odnosno 561 tisuću eura. Svrha projekta je pružanje usluge potpore i podrške u svakodnevnom životu starijim osobama i osobama s invaliditetom s područja općina Bednja i Vinica. Vrijeme trajanja projekta je 36 mjeseci.

U proteklom sam razdoblju organizirali su se radni sastanci sa županom te drugim predstavnicima tijela koja djeluju u našoj Općini, koordinacije načelnika te na svečanim sjednicama i ostalim svečanostima susjednih općina u Hrvatskoj i Sloveniji.

Organizirale su se manifestacije pod pokroviteljstvom Općine Vinica. Manifestacije koje se održavaju na području naše općine imaju poseban značaj ne samo kao događaji koji okupljaju građane, već i kao važne niti koje povezuju našu kulturnu baštinu, tradiciju i zajedništvo. One predstavljaju dragocjenu priliku za promociju lokalnih vrijednosti, očuvanje običaja te poticanje društvenog, turističkog i gospodarskog razvoja. Kroz ovakve manifestacije, općina ne samo da njeguje svoju prepoznatljivost i identitet, već i otvara vrata novim suradnjama, razvoju zajednice i boljoj kvaliteti života svojih stanovnika. Upravo zato, s ponosom ističemo njihov značaj i nastavljamo pružati potporu svakoj inicijativi koja doprinosi ovom zajedničkom cilju.

U proteklom izvještajnom razdoblju to su bile Noć muzeja u „Etno kući u Marčanu“; Vincekovo, 25.- Izložba vina, u suradnji sa udrugom vinogradara „Vinea“ Vinica, koja se ove godine prvi puta organizirala u obnovljenom dvorcu „Opeka“; godišnje skupštine Udruga Općine Vinica; 16. Tjedan smijeha Kerekesh teatra sa predstavom „Udavače“, 10. seoske igre u organizaciji Udruge za sport i rekreaciju Kapla, radionici Dječjeg vrtića Vinica „Uskrsna čarolija u viničkoj Etno kući“, završnim priredbama Osnovne škole Vinica te Dječjeg vrtića Vinica.

U sklopu obilježavanja Dana Općine Vinica, provodile su se mnoge manifestacije pa je tako Osnovna škola Vinica obilježila svoj dan danom otvorenih vrata te Kvizom znanja; Dječji vrtić Vinica 3. Smotru dječjeg dramskog stvaralaštva na kajkavskom narječju *„Vinkajček 2025.“,* posjetio se Agrofest u sklopu Dana otvorenih vrata Srednje škole „Arboretum Opeka“, četvrti po redu sajam koji okuplja učenike, nastavnike, poljoprivrednike, stručnjake i posjetitelje s ciljem promocije poljoprivredne struke, obrazovanja, inovacija i razmjene znanja i iskustava; održala se javna vatrogasna vježba u organizaciji viničkih vatrogasaca, koncert ŽVS „Leluje“; Športsko ribolovni klub Vinica u organizaciji Kupa Općine lov ribe udicom na plovak; Memorijalni turnir Mladen Kasun - sportsko druženje branitelja iz cijele županije na spomen Mladena Kasuna, Pješački pohod "Od kleti do kleti" vinorodnim područjem Sobrnje, sv. Barbare i Vinice Brega u organizaciji Udruge vinogradara "VINEA" Vinica te Općine Vinica. Ove godine po prvi puta održao se „*Olimpijski festival dječjih vrtića*“ u organizaciji Dječjeg vrtića Vinica. Svečana sjednica povodom Dana Općine koja je također po prvi puta održana u dvorcu Opeka te su se ugostili visoki uzvanici. Održali su se koncerti Jelene Rozga i Grupe Vigor.

Organizirao se Sportski dan u Općini Vinica, na kojem su se provodile sportske aktivnosti za djecu uključene u pilot projekt za provedbu edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole koji je sufinanciralo Ministarstvo demografije i useljeništva. Otvoreni je pješačko-biciklistički prometni poligon financiran iz Projekta „Izgradnja pješačko-biciklističkog prometnog poligona“ te realiziran u sklopu poziva za prijavu projekata iz područja sigurnosti u prometu na području Republike Hrvatske za 2023. godinu. Dio je sufinanciralo Ministarstvo mora, prometa i infrastrukture, Općina Vinica, dio sponzori, a načelnik Općine Vinica dr.sc. Branimir Štimec, prof. odrekao se nagrada koje je osvojio na školskim natjecanjima te darovao za izgradnju poligona. Na poligonu se nalaze dva rotora, razna raskrižja te različiti znakovi, kako bi učenici moći praktično vježbati prometne propise koje su naučili, a to će ih potaknuti na razmišljanje kako postupiti u određenoj prometnoj situaciji.

Organiziran je i osobni posjet korisnicima projekta „*Zaželi – Potpora i podrška*“, gdje su im uručeni paketi te monografije Općine Vinice kao poklon.

Održalo se i edukativno predavanje iz područja civilne zaštite. Cilj edukacije bio je pripremiti sudionike na izvanredne situacije katastrofe i nesreće koje se u današnje vrijeme sve češće događaju.

Predavanje su održali predstavnica Područnog ureda civilne zaštite Varaždin, predstavnica Crvenog križa, Predstavnik vatrogasaca te predstavnika Područnog ureda civilne zaštite Varaždin.

Suradnja sa svim udrugama, vatrogasnim i športskim društvima koje se financiraju iz Proračuna Općine je odlična i dvosmjerna. Potpisani su Ugovori o financiranju programa Udruga s 11 udruga koje imaju sjedište u Općini Vinica i 6 udruga koje nemaju sjedište u Vinici, ali djeluju na području općine u ukupnom iznosu od 62.100,00 eura.

U skladu s planiranim sredstvima u proračunu, građanima su isplaćivane odgovarajuće potpore kao što su :

* potpore za novorođenčad
* potpore umirovljenicima za Uskrs
* sufinanciranje prijevoza za učenike srednjih škola,
* potpore studentima,
* novčane pomoći učenicima srednjih škola
* novčane nagrade akademskim građanima Općine Vinica nakon završetka studija
* potpore mladim obiteljima u stambenom zbrinjavanju te kućanstvima,
* potpore u poboljšanju energetske učinkovitosti kuća
* potpore OPG ovima i poduzetnicima za nabavu opreme
* potpore poljoprivrednicima i pčelarima - potpora za osiguranje usjeva i trajnih nasada, potpora za okrupnjavanje poljoprivrednog zemljišta, nabavu voćnih i loznih sadnica

Organizirani su i svečani prijem te nagrađivanje najuspješnijih učenika osnovne i srednje škole na natjecanjima. Neki od istaknutijih u ovom izvještajnom razdoblju svakako su Mia Rožmarić i Liam Brodar iz Osnovne škole Vinica koji postigli su zapažene rezultate na državnom natjecanju "Sigurno u prometu", a za njih je priređen prijem. Također Ana Pajtak studentica je prve godine na Fakultetu prometnih znanosti. Osvojila je 1. mjesto i zlatnu medalju na Državnom natjecanju učenika srednjih strukovnih škola – WorldSkills Croatia 2024. u natjecateljskoj disciplini Prometna tehnologija i logistika. Elvis Šipek učenik je drugog razreda srednje škole, postigao je zavidne sportske rezultate.

U proteklom su razdoblju redovno sufinancirani troškovi predškolskog odgoja odnosno zbrinjavanja djece u dječjim vrtićima te svih dodatnih potreba Dječjeg vrtića Vinica kao našeg proračunskog korisnika. Kako bi se roditeljima olakšalo, povećao se udio sufinanciranje u ekonomskoj cijeni vrtića za 10% od proteklog razdoblja te sada iznosi 70% ekonomske cijene vrtića.

Ulaže se velik napor, obzirom na opći porast cijena, kako bi se proračun izvršavao u skladu s planiranim te kako bi se uspjele realizirati planirane aktivnosti i podmiriti sve obveze. Općina sustavno vodi brigu o potrebama svih svojih stanovnika, od najmlađih do najstarijih. Kroz potpore za novorođenčad, ulaganja u dječje vrtiće i osnovno školstvo, stvaraju se temelji za zdrav razvoj djece i mladih. Istovremeno, kontinuirano se podupire rad udruga te vatrogastva, koje doprinose društvenom i kulturnom životu zajednice. Posebna pažnja posvećuje se starijim osobama i umirovljenicima kroz različite oblike pomoći, programa i sadržaja koji doprinose kvalitetnijem i dostojanstvenijem životu u starijoj dobi. Time općina potvrđuje svoju ulogu odgovorne i uključive zajednice koja brine o svakom pojedincu.

ZAKLJUČAK:

U izvještaju o radu načelnika za razdoblje od 01.01.2025. do 30.06.2025. godine predstavio se najvažniji segment djelovanja načelnika te kratak pregled aktivnosti koje su se provodile. Načelnik je tijekom godine surađivao te imao odličnu suradnju sa susjednim Općinama i Gradovima, odazivao se na sastanke koje je organizirala Varaždinska županija i druge institucije, odazivao se na pozive drugih općina i gradova na proslave raznih prigoda, sudjelovao je godišnjim skupštinama udruga civilnog društva, organizirao manifestacije te obavljao i druge aktivnosti sukladno Statutu i Zakonima uspješno.

OPĆINSKI NAČELNIK OPĆINE VINICA

dr. sc. Branimir Štimec, prof.